
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „СИЛПА” ООД, гр. Лом на основание Заповед РД-043/21.03.2014 г. на Директора на РИОСВ – Монтана


Извършената на 27.03.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е производство на вентил конвектори и други изделия. 
   На обекта се извършва дейност по предварително съхраняване  на мястото на образуване на отпадъци, както и дейност по оплзотворяване на собствен технологичен отпадък. За дейността по оползатворяване на неопасни отпадъци фирмата притежава Регистроционен документ, издаден от РИОСВ – Монтана, със срок на действие – безсрочен. Проверени са начините на съхраняване на производствените отпадъци, при което се констатира, че на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхраняваните отпадъци. На мястото на образуване на съответния отпадък има осигурени съдове, еднозначно обозначени. Отпадъците се предават въз основа на сключени писмени договори за последващо третиране на фирми притежаващи необходимите документи по чл. 35 от ЗУО.

На обекта ежемесечно се води отчетност на количествата генерирани и оползотворени отпадъци в заверените от РИОСВ – Монтана отчетни книги за отпадъци, заведени по реда на Наредба №2/2013 г. 
На територията на обекта е въведена система за разделно събиране на отпадъци от хартия и картон, пластмаса и метали в изпълнение на задърженията на юридическото лице по чл. 33, ал. 2 от ЗУО.

Дружеството изпълнява задълженията си по чл. 14, ал. 2, т. 2 от ЗУО като членува в организация по оползотворяване на отпадъци от опаковки. Като лице пускащо на пазара електрическо и електронно оборудване изпълнява задълженията си по чл. 14 от ЗУО и Наредбата за ИУЕЕО, като участва в колективна система. Представени са счетоводни документи, удостоверяващи изпълнението на задълженията по отношение на продуктовите такси и пуснатото на пазара ЕЕО. 
Съгласно Регл. ЕО №1907/2006 (Регл. REACH) дружеството се явява потребител по веригата. Използваните в производството вещества и смеси се съхраняват в обособен склад с ограничен достъп. Представени са информационни листи за безопасност за всички използвани химични вещества и смеси, отговарящи на Дял ІІ от Регламент 1907/2006 (REACH) и Регл. CLP. 

